# Osatyökykyinen palkkatyössä Vaalijalassa

Homma haltuun -hankkeen aikana on tarkoitus kartoittaa ja toteuttaa palkkatyömallin kuvaaminen ja käyttöönotto Vaalijalassa. Vaalijalan yksiköiden palkkatyöpaikat kartoitetaan yhdessä esimiesten kanssa. Työtehtävät kuvataan ja räätälöidään vastaamaan osatyökykyisten työkykyä. Laatukriteereihin perustuvan työhönvalmennuksen avulla henkilöille etsitään sopivia työtehtäviä ja heitä tuetaan työhönvalmennuksen ja työsuhteen aikana asiakaslähtöisesti yksilöllisten tarpeiden mukaisesti. Työhönvalmentaja tukee sekä osatyökykyistä työntekijää että työnantajaa.

Työnantajan on mahdollista saada tukea osatyökykyisen palkkaamiseen. Tukia saadakseen työnantajan on sitouduttava maksamaan kyseiseen työsuhteeseen sovellettavaa työehtosopimuksen mukaista palkkaa tai, jollei sovellettavaa työehtosopimusta ole, tavanomaista ja kohtuullista palkkaa kyseisestä työstä.

Palkkatuki

* Haetaan TE-palveluilta, harkinnanvarainen
* Palkkatuen määrä on enintään 50 prosenttia, enintään 24 kuukautta kerrallaan
* Osatyökykyisen tulee ilmoittautua työnhakijaksi
* Palkkatukea tulee hakea ennen työsuhteen solmimista

Työolosuhteiden järjestelytuki

* Haetaan TE-palveluilta, harkinnanvarainen

Palkan sivukuluina työnantaja maksaa seuraavat lakisääteiset maksut ja vakuutukset

* työeläkevakuutusmaksu TyEL
* sairausvakuutusmaksu
* tapaturmavakuutusmaksu
* työttömyysvakuutusmaksu
* ryhmähenkivakuutusmaksu

Työnantajan tulee järjestää työterveyshuolto

Työsuhteen aikana työntekijälle kertyy palkallista vuosilomaa. Vuosilomaa ei kerry, jos osa-aikatyötä on kalenterikuukaudessa alle 14 päivää tai alle 35 tuntia.

Kehitysvammaisen toimeentulon lähteitä

* työkyvyttömyyseläke (palkka enintään 837,59 €/kk (2021), eläkkeen voi jättää myös lepäämään)
* eläkettä saavan hoitotuki, porrastettu kolmeen tasoon
* asumistuki ja mahdolliset muut tuet

Kehitysvammainen maksaa palkasta

* verot
* työeläkevakuutusmaksu TyEL (kerryttää vanhuus- ja työkyvyttömyyseläkettä)
* sairausvakuutusmaksu
* työttömyysvakuutusmaksu

Tarkoituksena on sovittaa osatyökykyisen palkka ja muut etuudet, toimeentulo ei saa heikentyä.

Työsopimuksessa sovittavia asioita

* työsuhteen luonne (työsopimuslain mukaan työsopimus tulee pääsäännön mukaan solmia aina toistaiseksi voimassa olevaksi)
* koeaika
* työtuntien ja palkan määrä
* muita erityisiä ehtoja?